Omnibus præsentes litteras inspecturis, H[aimo], Dei gratia Matisconensis episcopus, salutem in Domino. Noverit universitas vestra, quod constitutus in præsentia nostra Gaufridus Doble recognovit quod ipse quicquid juris habebat vel habere poterat infra parrochiam de Marsiliaco, videlicet in terris, vineis, pratis, pascuis, aquis, molendinis, nemoribus, et præcipue quicquid habebat infra cimiterium ejusdem villæ, recepit in feodum ab abbate Cluniacensi et successoribus suis, et de hiis omnibus fecit eisdem homagium. Promissit etiam, juramento præstito, quod hæc omnia abbati Cluniacensi legitime garantizabit. Dictus vero abbas pro hiis omnibus dedit eidem G. quadraginta libras Cluniacensis monetæ. In cujus rei testimonium, ad petitionem dicti Gaufredi, sigillum nostrum fecimus apponi. Actum anno Domini Mº CCº XXXº IIIIº, mense decembri.